जयपुर इंटरनेशनल फिल्म फैस्टिवल ‘जिफ’  
पन्द्रहवां जयपुर इंटरनेशनल फिल्म फैस्टिवल  
6 से 10 जनवरी-2023

**प्रेस वार्ता - प्रेस-विज्ञप्ति**

**‘जिफ’ गुवाहाटी से शुरू करेगा ‘जिफ इंडियन पैनोरमा” का सबसे बड़ा फिल्मी प्रमोशन  
  
15 नवम्बर से शुरू होकर तीन माह तक चलेगा देश के 12 शहरों में ‘टॉर्च कैम्पेन’  
  
“जिफ इंडियन पैनोरमा” की 12 फुल लैंथ विभिन्न भारतीय भाषाई फिल्में शामिल होंगी टॉर्च कैम्पेन में**

**6 से 10 जनवरी के दौरान जयपुर में की जाएगी स्क्रीनिंग, दिए जाएंगे 12 अवार्ड**  
  
**जयपुर – 11.11.2022।** जनवरी माह में 6 से 10 तारीख तक होने वाला पन्द्रहवां जयपुर इंटरनेशनल फिल्म फैस्टिवल ‘जिफ’ इस बार कई मायनों में खास होगा। फैस्टिवल के फाउन्डर डायरेक्टर हनु रोज ने बताया कि जिफ इस बार “जिफ इंडियन पैनोरमा” की 12 फुल लैंथ विभिन्न भारतीय भाषाई फिल्मों की लांचिंग करने जा रहा है। इंडियन सिनेमा के इतिहास में ये पहला मौका है जब देश में बनी विभिन्न भारतीय भाषाओं की 12 फिल्मों की इतने व्यापक स्तर पर लांचिंग की जा रही है। खास बात ये है कि इसका श्रेय लेने जा रहा है दुनिया का सबसे मशहूर जयपुर इंटरनेशनल फिल्म फैस्टिवल।  
  
जिफ के फाउन्डर डायरेक्टर हनु रोज ने बताया कि जिफ ने इस “जिफ इंडियन पैनोरमा” अभियान को ‘टॉच कैम्पेन’ नाम दिया है। इस अभियान में पूरे देश के लगभग एक हज़ार निर्माता, निर्देशक, अभिनेता, अभिनेत्रियां और फिल्म प्रोफेशनल्स शामिल होंगे। अभियान की शुरूआत 15 नवम्बर को गुवाहाटी से की जाएगी। टॉर्च कैम्पेन की लांचिंग वहां के विवांता ताज होटल में की जाएगी। इस मौके पर आसाम के फिल्म निर्माता निर्देशकों मौजूद रहेंगे लांचिंग समारोह की मुख्य अतिथि आसाम के मुख्यमंत्री की धर्मपत्नी और प्रख्यात फिल्म मेकर रिन्की भुयान सरमा होंगी तथा गुवाहाटी के संयुक्त पुलिस कमिश्नर पार्था सारथी महन्ता विशिष्ट अतिथि होंगे। पार्थासारथी स्वयं भी डॉक्यूमेंट्री फिल्म मेकर हैं।  
  
**भारतीय ‘सिनेमा आज और कल’**

लांचिंग समारोह में इन फिल्मों के ट्रेलर दिखाकर और ग्राउन्ड प्रमोशन के जरिए इन्हें प्रमोट किया जाएगा। इस दौरान हर शहर में भारतीय ‘सिनेमा आज और कल’ के साथ जिस राज्य में अभियान होगा वहां की क्षेत्रीय फिल्में जो जिफ में नामांकित हुई हैं उन पर चर्चा की जाएगी। इन फिल्मों की स्क्रीनिंग जनवरी में जयपुर में होने जा रहे पन्द्रहवें जिफ समारोह के दौरान की जाएगी एवं इसी दौरान इन्हें दिए जाने वाले अवार्ड्स की भी घोषणा की जाएगी।  
  
**इन शहरों में चलेगा अभियान**  
  
15 नवम्बर को गुवाहाटी में लांचिंग के बाद ये टॉच कैम्पेन 18 नवम्बर को कोलाकाता, 26 नवम्बर को चेन्नई, 1 दिसम्बर को मुम्बई, 16 दिसम्बर चंडीगढ़, 17 दिसम्बर रोहतक, 26 दिसम्बर जोधपुर में आयोजित किया जाएगा। जोधपुर के बाद टॉर्च दिल्ली के फिल्मकारों को सौंप दी जाएगी जो 5 जनवरी को जयपुर लेकर आएंगे।

**कोलकाता** में टॉर्च कैम्पेन के दूसरे पड़ाव का आयोजन होटल हिन्दुस्तान इंटरनेशनल में किया जाएगा. मशहूर अभिनेत्री रितुपर्णा सेनगुप्ता और मशहूर निर्माता निर्देशक गौतम घोष समारोह के मुख्य मेहमान होंगे. ।

**चेन्नई** में टॉर्च कैम्पेन के तीसरे पड़ाव का आयोजन प्रसाद लैब्स के प्रसाद प्रीव्यू थिएटर में आयोजित किया जाएगा. प्रसिद्ध तमिल म्यूज़िक कम्पोज़र, सिंगर, अभिनेता और निर्देशक गंगाई एमरान समारोह के मुख्य अतिथि होंगे.

**मुम्बई** में टॉर्च कैम्पेन के चौथे पड़ाव का का आयोजन द क्लब मुम्बई में आयोजित होगा जिसमें कई जाने माने फिल्मीं सितारे शामिल होंगे.

   
**चार राज्यों के चार शहरों में होगी पुरस्कृत फिल्मों की स्क्रीनिंग**  
  
हनु रोज ने बताया कि जयपुर में फैस्टिवल के दौरान 12 फिल्मों की स्क्रीनिंग के बाद पुरस्कृत फिल्मों की देश के चार राज्यों के चार शहरों श्रीनगर, त्रिवेंन्द्रम, हैदराबाद और बैंगलौर में भी स्क्रीनिंग करवाई जाएगी जिनकी तिथियों की घोषणा फरवरी, 2023 में की जाएगी।  
   
**इन 12 विभिन्न भारतीय भाषाई फुल लैंथ फिल्मों का किया जाएगा प्रमोशन**  
  
संजय हजारिका के निर्देशन और रिंकी भुयान सरमा दवरा प्रोडूसड़ आसामी फिल्म बोकुल फुलोर डोरे, सीनू रामासामी की तमिल फिल्म मांमनीथम, चिदम्बरम पालनीप्पन एल की मलयाली फिल्म ‘द वन, द मैनी विदिन वन’, सौम्यजीत मजूमदार की बंगाली, इंगलिश और हिन्दी भषा की फिल्म ‘होमकमिंग’, एम. पदमकुमार की तमिल भाषा की विज़िथिरन, गौतम रामचन्द्र की तमिल भाषा की गार्गी, गिरीश मोहिते की मराठी फिल्म ‘ताथ काना’, राधाकृष्ण पार्थीबन की तमिल तेलगू फिल्म शेडो ऑफ दी नाइट, जोशी मैथ्यू की मलयाली नेस्ट ऑफ़ सोरोज, कार्तिक स्वामीनाथन की तमिल फिल्म मुगीझ़, शेरी और दीपेश टी द्वारा निर्देशित मलयालम फिल्म अवनोविलोना और ईशान घोष की बंगाली फिल्म झिल्ली इन सभी फिल्मों की स्क्रीनिंग 6 से 10 जनवरी के मध्य की जाएगी। ‘टॉर्च कैम्पेन’ में इन फिल्मों के ट्रेलर दिखाए जाकर इन फिल्मों के प्रति लोगों में अवेयरनैस जगाई जाएगी।

इन सभी फिल्मों की स्क्रीनिंग 6 से 10 जनवरी के मध्य जयपुर के ऑनयनॉक्स जीटी सैंन्ट्रल में की जाएगी। इस मौके पर इन फिल्मों से जुड़े सभी निर्माता और निर्देशक भी मौजूद रहेंगे।

**12 फिल्मों के लिए रखे गए हैं 12 अवार्ड्स**  
  
जयपुर में 6 से 10 जनवरी के मध्य इंडियन पैनोरमा की इन 12 भाषाई फिल्मों के प्रोत्साहन के लिए 12 अवार्ड रखे गए हैं। किस फिल्म को कौनसा आवार्ड दिया जाएगा इसका चयन जिफ द्वारा स्थापित समीक्षकों की एक कमेटी द्वारा किया जाएगा। किसी एक फिल्म को एक से अधिक अवार्ड भी दिए जा सकते हैं और किसी को एक भी नहीं, ये सब चयनकर्ताओं की कसौटी पर खरा उतरने के बाद ही निर्धारित होगा।  
  
  
**ये पांच जाने-माने फिल्म मेकर्स तय करेंगे 12 फिल्मों के अवार्ड**

इन बारह फिल्मों की ज्यूरी में हॉलीवुड के जाने माने विजुअल इफेक्ट्स जिम रेगिल शामिल हैं जिन्हें उनकी फिल्म दी लॉर्ड ऑफ दी रिंग्स ट्रिलॉजी में बेस्ट वीजुअल इफेक्ट्स के लिए तीन ऑस्कर और तीन बॉफ्टा अवार्ड मिल चुका है।

दूसरे सदस्य हॉलीवुड के ही स्टीफन केस्टोर हैं। स्टीफन जिम रेगिल की ऑस्कर और बेफ्टा अवार्ड विनिंग फिल्म की वीजुअल इफेक्ट टीम के सक्रिय सदस्य रह चुके हैं।

इसी प्रकार फ्रांस के मार्क बाश्चेट पेशे से फिल्म प्रोड्यूसर और सिनेमाटोग्राफर हैं। वो अपनी फिल्मों नो मैन्स लैंड, बिफोर दी रेन्स और अडॉप्टेड सन के लिए जाने जाते हैं। उनकी फिल्म नो मैन्स लैंड को 2001 में ऑस्कर मिल चुका है। इससे पहले मार्क दो बार जिफ में भाग ले चुके है.

ज्यूरी में इसके अलावा दो भारतीय फिल्मकारों ने भी शामिल होने की सहमति दी है। इनमें बॉलीवुड के जाने-माने स्क्रीन प्ले राइटर और टीचर अंजुम रजाबलि हैं. उन्होंने द्रोहकाल (1994), गुलाम (1998), द लीजेंड ऑफ भगत सिंह (2002) और राजनीति (2010), सत्याग्रह (2013), चक्रव्यूह (2012), आरक्षण (2011), राजनीति (2010), अपहरण (2005) जैसी फिल्में लिखी हैं। उन्हें भारतीय पटकथा लेखकों के अधिकारों की पैरवी के लिए भी जाना जाता है।

1988 में प्रदर्शित चर्चित फिल्म पीरवी के जरिए कॉन्स फिल्म फैस्टिवल में कैमरा-डीओर अवार्ड विनिंग फिल्म पीरवी के निर्देशक और सिनेमाटोग्राफर पद्मश्री शाजी एन करूण भी इस ज्यूरी के पांचवें सदस्य होंगे। शाजी एन करूण जिफ द्वारा मनोनीत इस कमेटी के अध्यक्ष होंगे।

इस प्रकार इस ज्यूरी में फिल्म निर्माण के सभी क्षेत्रों के विशेषज्ञों का प्रतिनिधित्व रखा गया है।

**फेस्टीवल में भाग लेने के लिए जिफ की वेबसाइट http://jiffindia.org/ पर डेलीगेट्स रजिस्ट्रेशन ओपन है.**

Regards

Nivedita Sharma

Additional Spokesperson – Jaipur International Film Festival – JIFF Mobile: +91-9460146506

Rajendra Boda

Spokesperson – Jaipur International Film Festival – JIFF Mobile: +91-9829051075

Hanu Roj, Founder Director – +91-9828934481, **+91-8003937961**

**Website: www.jiffindia.org**